Šejtanija (most)
Šejtanija ćuprija most je koji se nalazio na mjestu današnjeg Čobanija mosta u Sarajevu. Pretpostavlja se da ju je podigao pjesnik Hasan Kaimija. Kaimija je bio i derviš odnosno šejh kaderijskog reda, te je ćuprija koju je izgradio, prvobitno bila nazvana Šejhanija, no vremenom stanovnici Sarajeva ovu ćupriju su prozvali Šejtanijom odnosno đavoljom ćuprijom. Postoje i podaci da je most u 16. stoljeću podigao vojvoda Čoban-Hasan, te da ju je Kaimija obnovio u 17. stoljeću.